

**Møtebok**

**Leveld, Torpo og Ål sokneråd**

**Møte 18.03.2025**

**Møtestart: kl 16.30 Ål kyrkjestugu**

**Møteslutt: kl 18.25**

**Til stade:**

**Medlemer:** Liv A. Solberg(Leveld), Frøydis Stoveland Dekko (Torpo), Ingrid K. Hajem (Ål), Audun Vestenfor (Ål),Anne Kjersti Frøyen (Ål), Geir Wiknes (sokneprest)

**Varamedlem:** Marianne Laa (Ål), Inger Elise Kaslegard (Leveld)

**Andre:** Anne Gerd Jorde, sekretær

**Forfall:** Arild Øystese Hansen (Ål), Inger Haug(Leveld), Kari Kristine Flatland (Torpo).

**Merkand:** Det var ikkje kalla inn vara for Kari Kristine Flatland då forfall ikkje var registerert.

SAKSLISTE:

SR sak 09/25: Godkjenning av referat frå møte 14.01.25 og godkjenning av innkallinga.

SR sak 10/25: Endring av namn på trusopplæringsutvalet

SR sak 11/25: Mandat for dei ulike nemndene

SR sak 12/25: Rekneskap 2024 for Leveld sokn, Torpo sokn og Ål sokn.

SR sak 13/25: Årsmelding for Leveld, Torpo og Ål sokneråd

SR sak 14/25: Budsjett 2025 for Leveld sokn, Torpo sokn og Ål sokn

SR sak 15/25: Status kyrkjebladet

SR sak 16/25: Gudstenesteforordning

SR sak 17/25: 50-års konfirmantar

SR-sak 18/25: Dugnad på kyrkjegardane

SR sak 19/25: Orienteringar

**SR sak 09/25: GODKJENNING AV MØTEPROTOKOLL FRÅ MØTE 14.01.2025**

 **OG MØTEINNKALLING 18.03.2025.**

**Saksdokument:**

1.Møtebok frå møtet 14.01.2025

Dokumentet ligg ved saka.

**Saksopplysningar:**

Møtebok frå møtet i Leveld, Torpo og Ål sokneråd i møte 14.01.2025 vert lagt fram for eventuelle korrigeringar og til godkjenning.

Møteinnkallinga for møtet 18.03.2025 er lagt fram for godkjenning.

**Framlegg til vedtak:**

Leveld, Torpo og Ål sokneråd godkjenner møteboka frå 14.01.2025

Innkallinga til møtet 18.03.2025 blir godkjent.

**Leveld, Torpo og Ål sokneråd i møte 18.03.2025**

**VEDTAK :**

Leveld, Torpo og Ål sokneråd godkjenner møteboka frå 14.01.2025

Innkallinga til møtet 18.03.2025 blir godkjent.

**SR sak 10/25: ENDRING AV NAMN TRUSOPPLÆRINGSUTVALET**

**Saksopplysningar:**

Trusopplæringsutvalet har i møte 17.februar 2025 drøfta eventuell namneendring på utvalet.

Det har kome ein ny plan, *«Plan for kirkelig undervisning og læring. Overordnet del».* Namneendringa er i tråd med den nye planen og omgrepsbruk i kyrkja nasjonalt.

Utvalet har forslag til namneendring: *«Utval for kyrkjeleg undervisning og læring»*.

(Eventuelt forkorta til KUL)

**Framlegg til vedtak:**

Trusopplæringsutvalet blir frå dags dato heitande Utval for kyrkjeleg undervisning og læring – forkorta til KUL.

**Leveld, Torpo og Ål sokneråd i møte 18.03.2025**

**VEDTAK :**

Trusopplæringsutvalet blir frå dags dato heitande Utval for kyrkjeleg undervisning og læring – forkorta til KUL.

**SR sak 11/25: MANDAT FOR DEI ULIKE NEMNDENE**

**Saksdokument:**

1. Mandat for diakoniutvalet
2. Mandat for undervisningsutvalet
3. Mandat for gudstenesteutvalet

Alle dokumenta ligg som vedlegg.

**Saksopplysningar:**

Dei ulike utvala har gått gjennom mal for mandat og justert den for sitt utval. Forslaga ligg ved innkallinga.

**Drøfting:**

Det er særleg to punkt som undervisningsutvalet har med som kan vurderast om bør inn for dei andre også. Det gjeld pkt 2d: Bør det med også for dei andre, at plana skal evaluerast .

Pkt 6: Skal det vera eit minste tal på møter i året?

**Frå handsaminga:**

I soknerådet sitt årshjul bør det stå at planane blir evaluert mot slutten av perioden.

**Framlegg til vedtak:**

Mandat for diakoniutval, undervisningsutval og gudstenesteutval blir vedteke med ….. (eventuelle endringar)

**Leveld, Torpo og Ål sokneråd i møte 18.03.2025**

**VEDTAK :**

1. Mandat for diakoniutval, undervisningsutval og gudstenesteutval blir vedteke med følgjande endringar:

…bør møtast jamleg og minst ein gong i halvåret Pkt. 6

1. Soknerådet evaluerer planane i løpet av perioden.

**SR sak 12/25: REKNESKAP 2024 FOR LEVELD, TORPO OG ÅL SOKN**

**Saksdokument:**

1. Rekneskap 2024 Leveld sokn
2. Rekneskap 2024 Torpo sokn
3. Rekneskap 2024 Ål sokn

Alle dokumenta ligg ved saka

**Saksopplysningar:**

Rekneskapane for dei tre sokna er ferdig og alle hadde eit mindreforbruk. Det vart utbetalt dobbelt tilskot frå fellesrådet i 2024 fordi det ikkje var overført noko i 2023.

**Framlegg til vedtak:**

1. Rekneskap for Leveld sokn vert vedteke og mindreforbruket på 19 252,50 kr vert avsett til ubunde fond.
2. Rekneskap for Torpo sokn vert vedteke og mindreforbruket på 15 619,21 kr vert avsett til ubunde fond.
3. Rekneskap for Ål sokn vert vedteke og mindreforbruket på 28 295,50 kr vert avsett til ubunde fond.

**Leveld, Torpo og Ål sokneråd i møte 18.03.2025**

**VEDTAK :**

1. Guro Stave og Kjell Storhaug blir takka for godt arbeid med rekneskap og revisjon.
2. Rekneskap for Leveld sokn vert vedteke og mindreforbruket på 19 252,50 kr vert avsett til ubunde fond.
3. Rekneskap for Torpo sokn vert vedteke og mindreforbruket på 15 619,21 kr vert avsett til ubunde fond.
4. Rekneskap for Ål sokn vert vedteke og mindreforbruket på 28 295,50 kr vert avsett til ubunde fond.

**SR sak 13/25: ÅRSMELDING FOR LEVELD, TORPO OG ÅL SOKNERÅD 2024**

**Saksdokument:**

1. Årsmelding for soknerådet og utvala
2. Årsmelding for Nystølkyrkja

**Saksopplysningar:**

Årsmelding for sokneråd og utval blir lagt fram for godkjenning. Årsmelding for Nystølkyrkja er lagt fram for orientering då det er Normisjon som eig og driv den, men Den norske Kyrkja har gudstenester der.

**Framlegg til vedtak:**

1. Årsmelding for soknerådet og utvala blir godkjent
2. Årsmelding for Nystølkyrkja og Sangefjell Naturkateral blir teke til orientering

**Leveld, Torpo og Ål sokneråd i møte 18.03.2025**

**VEDTAK :**

1. Årsmelding for soknerådet og utvala blir godkjent
2. Årsmelding for Nystølkyrkja og Sangefjell Naturkateral blir teke til orientering

**SR sak 14/25: BUDSJETT 2025 FOR LEVELD SOKN, TORPO SOKN OG ÅL SOKN**

**Saksdokument:**

1. Budsjett 2025 for Leveld sokn
2. Budsjett 2025 for Torpo sokn
3. Budsjett 2025 for Ål sokn

Alle dokumenta ligg ved saka.

**Saksopplysningar:**

Ferdig budsjettforslag for 2025 for alle tre sokna er lagt fram for drøfting og vedtak.

**Framlegg til vedtak:**

1. Budsjettforslag 2025 for Leveld sokn vert vedteke.
2. Budsjettforslag 2025 for Torpo sokn vert vedteke
3. Budsjettforslag 2025 for Ål sokn vert vedteke

**Frå handsaminga:** Få alle budsjetta i same dokument

**Leveld, Torpo og Ål sokneråd i møte 18.03.2025**

**VEDTAK :**

1. Budsjettforslag 2025 for Leveld sokn vert vedteke.
2. Budsjettforslag 2025 for Torpo sokn vert vedteke
3. Budsjettforslag 2025 for Ål sokn vert vedteke

**SR sak15/25: STATUS KYRKJEBLADET**

**Saksdokument:**

1. SR sak 06/25
2. Kontrakt mellom Hallingdølen og Ål kyrkjelege fellesråd

**Saksopplysningar:**

På sist soknerådsmøte så vart det bestemt at fleire personar skulle spørjast om å vera med i redaksjonen for kyrkjebladet. Kyrkjeverja skulle sjå på kontrakten som var laga med Hallingdølen og utgjeving av Kyrkjebladet.

Kontrakten med Hallingdølen har ei tidsramme på 3 år frå nummer 3 i 2024 til og med nummer 2 i 2027. Leveransen består av følgjande:

* Utforming av kyrkjebladet i ny drakt
* Setting av kyrkjebladet og levering av trykkfiler
* Trykk og frakt til Ål
* Distribusjon som vedlegg i Hallingdølen si rute for fulldistribusjon i Ål

Det har lykkast å få med ein i redaksjonen.

Blad nr 1 /2025 er nå kome. Blad nr 2 /2025 har frist inn til Hallingdølen 16. mai innan kl 12.00 og på plana står det frist til redaktør 12. mai. Denne fristen må dei i bladnemnda avgjera.

Det viser seg at dei som har postboksar ikkje har fått kyrkjebladet etter at Hallingdølen tok over distribusjonen. Det blir jobba med korleis denne leveringa kan foregå.

**Drøfting:**

Det bør drøftast kor mange som bør vera med i bladnemnda/redaksjonen og korleis den bør vera samansett. Bør det til dømes vera minst ein frå kvart sokn og eventuelt frå staben. Med fleire medlemer kan arbeidet fordelast meir og ein kan få inn stoff frå fleire kantar. Eit argument for å ha få i nemnda er at det blir færre å samarbeide med og det kan verke tidsbesparande.

Eit anna spørsmål er om ein fortsatt skal ha eige blad i Ål eller samarbeide om felles blad for Hol og Ål. Økonomisk kan det vera ei innsparing, men bladet må nok då vera på fleire sider – noko som kostar meir enn eit tynnare blad.

**Framlegg til vedtak:**

Ingen framlegg til vedtak.

**Leveld, Torpo og Ål sokneråd i møte 18.03.2025**

**VEDTAK :**

Følgjande blir spurt om å vera med i ei bladnemnd:

Oda Sundgot – Marianne Laa spør

Viel Vestenfor – Ingrid Hajem spør

Inger Elise Kaslegard seier ja

Elin Tveito frå staben- kyrkjeverja spør

Alle i soknerådet kan ta ansvar for å skrive frå arrangement dei er med på.

Det blir gitt ein kompensasjon for dei som tek ansvar.

**SR sak 16/25: GUDSTENESTEFORORDNING**

**Saksdokument:**

1. Dokument om forordninga sendt frå soknepresten til soknerådet

**Saksopplysningar:**

Soknerådet er bedt om å sjå på forordning for gudstenester på nytt. Det er endringar dei siste 20 åra som gjer ein slik gjennomgang naudsynt. Vi ser også at med endringar i måten kyrkja tenkjer heilskap på og ikkje minst at kyrkjeleg undervising og læring er ei viktig søyle i arbeidet også med gudstenestene, er nye auge på korleis vi som kyrkje best mogleg oppfyller vårt oppdrag viktig. Det har i tillegg til ulike kyrkjelege reformar vorte etablert ein solid tradisjon med folkemusikkmesser i Ål som står seg godt, og utgjer ein del av gudstenestene. Det skal også inn i planane ei tydeleggjering av samarbeidet skule-kyrkje og i alle tre sokna er det viktig å legge til rette for at dåp kan gå føre seg i den gudstenestefeirande kyrkjelyden. I Leveld, Torpo og Ål er det ein annleis prestesituasjon no en for 20 år sidan. Etter 2018 fall ordninga med eigen sokneprest for Leveld og Torpo bort, og alle tre sokna, Leveld, Torpo og Ål fekk éin og same sokneprest, som har ei 100% stilling. Prosten gjer normalt noko presteteneste i sokna, samt at det med besette stillingar i resten av prostiet vil vere tilgjengeleg om lag 50% prostipresteteneste. Både sett opp imot rekrutteringstilhøva og andre sokn sine ressursbehov frå prost og prostiprest, har vi eit press på prestetenesta i Ål.

Sjølv om det er ulik storleik på sokna, er det viktig at det er ein jamn og forutseieleg gudstenestefrekvens i kyrkjene. Det er fleire gudstenester i Ål sokn enn i Leveld og Torpo. Medlemstala i sokna fordeler seg slik: Leveld: 446, Torpo: 572, Ål: 2310 (tal frå 2023) Gjeldande forordning for Leveld, Torpo og Ål sokn fordeler seg slik: (frå 2002) Leveld: 29 hovudgudstenester, Torpo: 28 hovudgudstenester, Ål: 40 hovudgudstenester. I den gamle forordninga var det gudsteneste annankvar sundag i Torpo og Leveld sokn. I tillegg var det julaftan, hhv. 1. og 2. juledag i Leveld og Torpo, 1. påskedag, 17. mai og pinse på begge. For Ål sokn var det tidlegare gudsteneste i Ål sokn tre av fire sundagar i tillegg var julaftan, juledag, nyttårshelga, pinse-, og påskedag samt 17. mai. Med åra har det vore justeringar og endringar i den forordninga som vart fastsett i 2002. Vi trur det er klokt å sjå heile gudstenestelivet i alle tre sokn i ein heilskap, og vi trur samstundes at det som har utvikla seg over dei siste åra, både like før- og like etter pandemien, legg føringar.

Tidlegare har ikkje gudsteneste utanom søn- og heilagdagar vore del av forordninga. Vi meiner at dei fleste gudstenester framover skal feirast på sun- og heilagdagar, men at enkelte gudstenester på kvardagar bør gå inn i forordninga, som del av heilskapen. Frå gudsteneste annankvar sundag i Torpo og Leveld sokn, og tre av fire sundgar i Ål, legg ein ny forordning til grunn at det er gudsteneste annankvar sundag i Ål, og kvar fjerde sundag i Leveld og kvar fjerde i Torpo. Dette vil likevel ikkje hindre at gudstenestetalet kjem under 20 i Leveld og Torpo, og 40 i Ål, ettersom vi ønsker å inkludere kvardagsgudstenester i forordninga, samt at det særleg knytt til påske, konfirmasjon og jul vil vere fleire gudstenester i kvar kyrkje.

**Høgtider:** Særleg jul og påske er høgtider med mange gudstenester og mange tilreisande til våe sokn, både folk som «kjem heim» og fritidsinnbyggjarar som bur på hyttene sine. Difor trur vi det er viktig å ha eit godt tilbod om gudsteneser både i kyrkjene, men i påsken også utanfor kyrkjebygga.

**Konfirmantar:** Det er viktig i konfirmanttida at konfirmantane blir kjend med og glad i gudstenesta der dei høyrer til. Difor legg vi opp til at alle konfirmantar blir presenterte og konfirmert i si eiga soknekyrkje. Dei har elles ein del andre gudstenester konfirmantåret gjennom som blir gjort felles, samt at konfirmantane gjer ministrantteneste i kyrkja dei soknar til.

**Born og unge:** Ei kyrkje som har fokus på born, unge og familiar vil vekse. Det er viktig at gudstenestene i alle tre sokna er variert nok til å samla sett nå breidda i folket på staden. Å ha ei barne- og familieretta gudsteneste i éi av kyrkjene om lag ein gong i månaden vil kunne knytte fleire band mellom kyrkje og folk. Det skal ligge til rette for at alle skuleborn i kommunen får tilbod om julegudsteneste før jul i ei av kyrkjene. Framover vil det strategiske arbeidet med både gudstenesteliv, sett i samanheng med heile kyrkjelydsarbeidet, visa om dette er eit rett bod på det som skjer framover. Ein tanke kan t.d. vere at 3-4 gudstenester i året i sum for dei tre sokna vert sett meir i spel og lagt til andre dagar og tider for å imøtekome øskjer om dåp, ein enno meir kulturopen gudstenesteform eller som «ad hoc»-gudstenester

Framlegget til vedtak gjev eit samla gudstenestetal på 80 gudstenester (ned 17). Det heng betre saman med røynda anno 2022 og ser samstundes framover

**Framlegg til vedtak:**

**For Leveld sokn** blir det foreslege om lag 20 gudstenester i året (ned 9). Dette inkluderer gudstenester julaftan, i påska, pinsa og helgemesse. Det inkluderer gudstenester i konfirmasjonstida som presentasjon- og konfirmasjonsgudstenester, og andre gudstenester med born og unge. Av dei 20 gudstenestene kan 3-4 leggast utanfor soknekyrkja, til dømes Vats fjellkyrkja, og til andre dagar enn søn- og heilagdagar.

**For Torpo sokn** blir det foreslege om lag 20 gudstenester i året (ned 8). Dette inkluderer gudsteneste julaftan, 1.påskedag/2.påskedag, 17. mai, pinsa og helgemessesundag. I tillegg er gudstenester med born og unge, samt presentasjon og konfirmasjonsgudstenester del av desse. Av desse er inntil 3-4 lagt utanfor kyrkja, t.d. Torpo stavkyrkje.

**For Ål sokn** blir det foreslege om lag 40 gudstenester (ingen endring). Dette inkluderer julaftan, juledag, nyttår, oskeonsdag, den stille veke og påske (palmesundag, skjærtorsdag, påskenatt og påskedag), Kr. Himmelfartsdag, pinse, helgemessesundag, samt konfirmantpresentasjon og konfirmasjon. 4-5 av gudstenestene kan leggast utanfor kyrkja, t.d. Ål bygdemuseum. Av desse er om lag fem gudstenester felles for heile kommunen, som til dømes samtalegudsteneste for alle konfirmantar, Skaparverkets dag, 50-årskonfirmantar m.m.

**Leveld, Torpo og Ål sokneråd i møte 18.03.2025**

**VEDTAK :**

**For Leveld sokn** blir det foreslege om lag 20 gudstenester i året (ned 9). Dette inkluderer gudstenester julaftan, i påska, pinsa og helgemesse. Det inkluderer gudstenester i konfirmasjonstida som presentasjon- og konfirmasjonsgudstenester, og andre gudstenester med born og unge. Av dei 20 gudstenestene kan 3-4 leggast utanfor soknekyrkja, til dømes Vats fjellkyrkja, og til andre dagar enn søn- og heilagdagar.

**For Torpo sokn** blir det foreslege om lag 20 gudstenester i året (ned 8). Dette inkluderer gudsteneste julaftan, 1.påskedag/2.påskedag, 17. mai, pinsa og helgemessesundag. I tillegg er gudstenester med born og unge, samt presentasjon og konfirmasjonsgudstenester del av desse. Av desse er inntil 3-4 lagt utanfor kyrkja, t.d. Torpo stavkyrkje.

**For Ål sokn** blir det foreslege om lag 40 gudstenester (ingen endring). Dette inkluderer julaftan, juledag, nyttår, oskeonsdag, den stille veke og påske (palmesundag, skjærtorsdag, påskenatt og påskedag), Kr. Himmelfartsdag, pinse, helgemessesundag, samt konfirmantpresentasjon og konfirmasjon. 4-5 av gudstenestene kan leggast utanfor kyrkja, t.d. Ål bygdemuseum. Av desse er om lag fem gudstenester felles for heile kommunen, som til dømes samtalegudsteneste for alle konfirmantar, Skaparverkets dag, 50-årskonfirmantar m.m.

**SR sak 17/25: LITURGI PÅSKEGUDSTENESTER**

**Saksdokument:**

1. Referat frå gudstenesteutvalet i møte 11. mars 2025

**Saksopplysningar:**

Kyrkjemøtet vedtok i 2022 nye liturgiar for skjærtorsdag, langfredag og påskenatt. Dette utgjer saman ein heilskap. I Leveld sokn er det feira langfredag og påskedag, i Torpo sokn skjærtorsdag og påskedag (på Oppheimsåsen). I Ål er skjætorsdag, langfredag, påskenatt og påskedag feira i Ål kyrkje. Desse liturgiane skal inkluderast i lokal grunnordning. Soknerådet skal vurdere tre (fire) konkrete element i gudstenestene, og slik implementere liturgiane.

Handsaming:

a) Første punkt er om det kan eller ikkje kan vere eit måltid inkluert i gudstenesta skjætorsdag. Gudstenesteutvalet er positivet til måltid, men erkjenner at ressursane kan stoppe det.

b) Fotvasking – soknerådet skal gjere vedtak om dette punktet skal takast i bruk i skjærtorsdagsgudstenesta eller ikkje. Utvalet er skeptisk, og tilrår ikkje det.

c) Krossmeditasjon – eit element som opphaveleg var gjeve til soknerådet å vedta bruk av, men som i den endelege liturgien er overlete til liturg om ein skal nytte. Utvalet drøfta ulike sider ved krossmeditasjon, og er positive til det elementet på langfredag.

d) Bruk av røykelse i påskenattsmessa. Det er framand i vår nord-Europeiske kyrkjetradisjon med røykelse, medan mange har tradisjon for å nytte det i private heimar, gjerne til jul. Røykelse påskenatt er eit liturgisk og teologisk element som er med på å vekke fleire sansar. Det kan vere nokre som reagerer på ulike måtar ved bruk av røykelse, så ein eventuell bruk av dette må vere godt informert om på førehand, og bruken må vere nøktern. Utvalet er positive til å prøve røykelse på påskenatt

**Framlegg til vedtak:**

1. Leveld, Torpo og Ål sokn vedtek å opne for måltid, men ikkje fotvask på gudstenestene skjærtorsdag. Soknerådet støttar forsøk med krossmeditasjon i gudstenesta langfredag. Soknerådet vedtek at det kan nyttast røykelse under gudstenesta påskenatt når alle praktiske tilhøve ligg til rette for det.
2. Soknerådet innfører ordningane for skjærtorsdag, langfredag og påskenatt med dei naudsynte tilpassingar til lokal grunnordning og lokale tradisjonar

**Leveld, Torpo og Ål sokneråd i møte 18.03.2025**

**VEDTAK :**

1. Leveld, Torpo og Ål sokn vedtek å opne for måltid, men ikkje fotvask på gudstenestene skjærtorsdag. Soknerådet støttar forsøk med krossmeditasjon i gudstenesta langfredag. Soknerådet vedtek at det kan nyttast røykelse under gudstenesta påskenatt når alle praktiske tilhøve ligg til rette for det.
2. Soknerådet innfører ordningane for skjærtorsdag, langfredag og påskenatt med dei naudsynte tilpassingar til lokal grunnordning og lokale tradisjonar

**SR sak 18/25: 50-ÅRS KONFIRMANTAR**

**Saksdokument:**

1. Forslag til invitasjon til 50-årskonfirmantar 2025

**Saksopplysningar:**

Det er sett opp gudsteneste med 50-års konfirmantar søndag 1. juni. Dette er i folkemusikkveka.

Vedlagt ligg invitasjon som må sjåast gjennom om den skal endrast på noko punkt? Skal ein til dømes også opne opp for å betale på Vipps?

Det må veljast nokon frå soknerådet som har ansvar for festen.

**Framlegg til vedtak:**

1. Forslag til invitasjon til 50-årskonfirmantar 2025 blir vedteken med eventuelle endringar…..
2. Følgjande frå soknerådet tek ansvar for festen: ……..

**Leveld, Torpo og Ål sokneråd i møte 18.03.2025**

**VEDTAK :**

1. Forslag til invitasjon til 50-årskonfirmantar 2025 blir vedteken.
2. Følgjande frå soknerådet tek ansvar for festen: Ingrid Hajem og Anne Kjersti Frøyen med Frøydis Stoveland Dekko som vara.

**SR sak 19/25: DUGNAD PÅ KYRKJEGARDANE**

**Saksopplysningar:**

Vårdugnaden på kyrkjegardane må fastsetjast for 2025.

**Framlegg til vedtak:**

Ingen framlegg

**Leveld, Torpo og Ål sokneråd i møte 18.03.2025**

**VEDTAK :**

Ein laurdag i Leveld og Torpo og ein kvardag i Ål.

(Staben har fastsett datoar:

Torpo kyrkjegard laurdag 3. mai kl 10.00

Ål kyrkjegard tysdag 6. mai kl 16.00

Leveld kyrkjegard laurdag 10. mai kl 10.00)

**SR sak 20/25: KONFIRMANTFEST**

**Saksopplysningar:**

Soknerådet har invitert til konfirmantfest

**Framlegg til vedtak:**

Ingen framlegg

**Leveld, Torpo og Ål sokneråd i møte 18.03.2025**

**VEDTAK :**

Festkomité på konfirmantfesten: Liv Solberg og Geir Wiknes saman med kyrkjekaffi poolen.

**SR sak 21/25: OREINTERINGSAKER**

* Drop-in bryllup og dåp 14. februar

Ingen kom til bryllaup, men det var ein dåp.

* Ungdomsting Utøya 6.-8. juni 2025

To ungdomar frå Ål er påmeldt til ungdomstinget.

* Årsmøte 11. mai i Leveld kyrkje – annonsering

Årsmøte blir i Leveld kyrkje etter gudstenesta 11. mai.

* Kveldsfokus

Økumenisk fellesskap i Ål

* Kyrkjekaffepool

Liv Solberg har skaffe folk til ein kyrkjekaffi- pool på i alt 16 personar.

**Framlegg til vedtak:**

Sakene teke til orientering.

**Leveld, Torpo og Ål sokneråd i møte 18.03.2025**

**VEDTAK :**

Annonsering for årsfesten. Annonse i Hallingdølen minst 14 dagar før.

Kveldsfokus neste møte.